        บันทึกรายงานการประชุม
สภาเทศบาลตำบลหนองพ้อ  สมัยสามัญ  สมัยที่ 2 ประจำปี  2555 (ครั้งที่1)
วันที่  29  มิถุนายน  เวลา  09.30น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายแวก  คงเมฆ
	สมาชิกสภาเขต 2
	แวก  คงเมฆ
	

	2
	นายศุภชัย  ชูเนียม
	รองประธานสภาฯ
	ศุภชัย  ชูเนียม
	

	3
	นายวีรวัฒน์  คงพรม
	สมาชิกสภาเขต 2
	วีรวัฒน์  คงพรม
	

	4
	นายนิยม  แก้วชูแสง
	สมาชิกสภาเขต 1
	นิยม  แก้วชูแสง
	

	5
	นายอำพล  นิ่มชะนา
	สมาชิกสภาเขต 2
	อำพล  นิ่มชะนา
	

	6
	นายสุพัฒน์  หนูจีนเส้ง
	สมาชิกสภาเขต 1
	สุพัฒน์  หนูจีนเส้ง
	

	7
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	8
	นายพริ้ม  จอนนุ้ย
	สมาชิกสภาเขต 1
	พริ้ม  จอนนุ้ย
	

	9
	นายปรีชา  ชาญเมธี
	สมาชิกสภาเขต 2
	ปรีชา  ชาญเมธี
	

	10
	นายธงชัย  เพชรมั่ง
	สมาชิกสภาเขต 1
	ธงชัย  เพชรมั่ง
	

	11
	นายสุชาติ  เทพโนรา
	ประธานสภาฯ
	สุชาติ  เทพโนรา
	

	12
	นายสมหมาย  ทองขาว
	เลขานุการฯ
	สมหมาย  ทองขาว
	


ผู้ไม่มาประชุม
	ลำดับที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1
	นายสมพงศ์  ศรีเงิน
	สมาชิกสภาเขต 1
	สมพงศ์  ศรีเงิน
	ลา


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายพิทักษ์  พวงมณี
	นายกเทศมนตรีตำบลหนองพ้อ
	พิทักษ์  พวงมณี
	

	2
	นายศุภชัย  รักปาน
	รองนายกเทศมนตรีตำบลหนองพ้อ
	ศุภชัย  รักปาน
	

	3
	นายสมคิด  รักปาน
	เลขานุการนายก
	สมคิด  รักปาน
	

	4
	นายพิณ  ดำแก้ว
	ที่ปรึกษานายก
	พิณ  ดำแก้ว
	

	5
	นายคล้อย  สุขรุ่ง
	รองนายกเทศมนตรีตำบลหนองพ้อ
	คล้อย  สุขรุ่ง
	

	6
	ร.ต.ตสาคร  สังข์ทองด้วง
	สายตรวจควนพลี
	สาคร  สังข์ทองด้วง
	

	7
	ด.ต.วินิต  เปียศรี
	สายตรวจควนพลี
	วินิต  เปียศรี
	

	ลำดับที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	8
	นางสาวกนิษฐา  เกื้อชู
	ผู้ช่วย จนท.ธุรการ
	กนิษฐา  เกื้อชู
	

	9
	นางรุจิรา  กลับแป้น
	หัวหน้าสำนักปลัด
	รุจิรา  กลับแป้น
	

	10
	นางประไพรัตน์ นิ่มดวง
	นักวิชาการศึกษา
	ประไพรัตน์ นิ่มดวง
	

	11
	นางดารารัตน์  คงเทพ
	ผู้อำนวยการกองคลัง
	ดารารัตน์  คงเทพ
	


เริ่มประชุมเวลา 09.30 น.



เลขานุการสภาเทศบาลได้ตรวจสอบจำนวนสมาชิกสภาเทศบาลที่มาประชุมครบองค์ประชุม เรียนเชิญคุณสุชาติ เทพโนราประธานสภาเทศบาลตำบลหนองพ้อเป็นประธานที่ประชุมและดำเนินการประชุมตามระเบียบวาระดัง
ประธานสภาฯ
กล่าวเปิดการประชุมสภาเทศบาลตำบลหนองพ้อ สมัยสามัญ สมัยที่ 2 ครั้งที่ 1 ประจำปี พ.ศ. 2555 และดำเนินการการประชุมตามระเบียบวาระการประชุม ดังนี้
ระเบียบวาระที่ 1

เรื่องที่ประธานแจ้งให้ที่ประชุมทราบ
ประธานสภาฯ
วันนี้มีเรื่องที่จะแจ้งให้ที่ประชุมทราบ จำนวน 2 เรื่อง คือเรื่องการประกาศใช้แผนพัฒนาสามปี พ.ศ.2556- 2558 ของเทศบาลตำบลหนองพ้อ ซึ่งแผนดังกล่าวได้ผ่านการประชุมประชาคมหมู่บ้าน และได้รับความเห็นชอบจากคณะกรรมการพัฒนาเทศบาล ตามที่กฎหมายกำหนดจึงแจ้งสมาชิกสภาทุกท่านได้รับทราบ

ระเบียบวาระที่ 2
เรื่องรับรองรายงานการประชุมสภาเทศบาลตำบลหนองพ้อ สมัยสามัญสมัยที่ 1 ประจำปี 2555(ครั้งที่ 1) ลงวันที่ 27 กุมภาพันธ์  พ.ศ.2555 โดยเลขานุการให้จัดทำสำเนาให้แก่ท่านสมาชิกเรียบร้อยแล้ว ซึ่งท่านสมาชิกท่านใดมีความประสงค์จะแก้ไขก็ขอเรียนเชิญครับ

มติที่ประชุม
ไม่มีการแก้ไข
ประธานสภาฯ
หากไม่มีท่านใดขอแก้ไขก็ถือว่าที่ประชุมรับรองรายงานการประชุมสภาเทศบาลตำบลหนองพ้อสมัยสามัญ สมัยที่ 1 ประจำปี พ.ศ.2555 ลงวันที่ 27 กุมภาพันธ์ 2555

ระเบียบวาระที่ 3
เรื่องญัตติอื่นๆ
ประธานสภาฯ
สำหรับในระเบียบวาระที่ 3 มีญัตติที่ต้องให้สภาเทศบาลตำบลหนองพ้อพิจารณาอยู่ 3 ญัตติ คือญัตติขออนุมัติโอนเงินงบประมาณรายจ่ายประจำปีงบประมาณพ.ศ.2555 ซึ่งผู้ยื่นญัตติคือท่านนายกเทศมนตรีตำบลหนองพ้อ จึงขอเรียนเชิญท่านายกนำเรียนเสนอญัตติต่อที่ประชุมขอเรียนเชิญครับ
นายกเทศมนตรีฯ
เรียนประธานสภา ท่านสมาชิกสภาเทศบาตำบลหนองพ้อทุกท่าน ข้าพเจ้า
ขอเสนอญัตติขออนุมัติ   โอนเงินงบประมาณรายจ่ายประจำปีงบประมาณ พ.ศ.๒๕๕๕ ดังนี้

          โอนตั้งจ่ายรายการใหม่ จำนวน ๒๒๐,๐๐๐ บาท
๑. กองการศึกษา  ด้านบริการชุมชนและสังคม แผนงานการศึกษา งานระดับก่อนวัยเรียนและประถมศึกษา หมวดครุภัณฑ์ที่ดินและสิ่งก่อสร้าง ประมาณการตั้งไว้ ๑๖,๐๐๐ บาท เพื่อตั้งจ่ายเป็น โครงการปรับปรุงศูนย์พัฒนาเด็กเล็กบ้านดอนนูดโดยมีรายละเอียด ดังนี้

๑.ติดตั้งบานเลื่อนหน้าต่างกระจกใส ขนาด ๑.๒๐ x ๑.๘๐ เมตร จำนวน ๒ ชุด กั้นระหว่างห้องเด็กเล็กกับห้องอนุบาล ๒ 
๑.ติดตั้งมุ้งลวดหน้าต่างระหว่างห้องอนุบาล ๑ กับ ห้องอนุบาล ๒ ขนาด ๑.๑๐ x ๐.๘๐ เมตร จำนวน ๒ บาน 

๑.ติดตั้งมุ้งลวดประตูห้องครัวพร้อมโครงเหล็ก ขนาด ๑.๐๐ x ๒.๐๐ เมตร จำนวน ๒ บาน 
๑.ติดตั้งมุ้งลวดหน้าต่างห้องครัว ขนาด ๑.๑๐ x ๐.๘๐ เมตร จำนวน ๑๐ บาน 
๒. ขอถอนญัตติครับ
๓. สำนักปลัด ด้านบริหารทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้าง ประมาณการตั้งไว้ ๑๕,๐๐๐ บาท เพื่อจ่ายเป็นค่าจ้างเหมา ก่อสร้างประตูรั้วข้างสำนักงาน พร้อมติดตั้ง ขนาด ยาว ๔๓๐ เมตร กว้าง ๑๑๐ เมตร 




โอนลด
๑.ด้านบริการชุมชนและสังคม  แผนงานการศาสนา วัฒนธรรมนันทนาการ งานศาสนาวัฒนธรรมท้องถิ่น หมวดค่าใช้สอย 2. ประเภทรายจ่ายเกี่ยวกับการรับรองและพิธีการ 18) โครงการจัดกิจกรรมวันสำคัญและจัดงานต่างๆ ทางศาสนา ประเพณี และวัฒนธรรมของเทศบาลและศูนย์พัฒนาเด็กเล็กบ้านดอนนูด ขอโอนลดจำนวนเงิน ๑๖.๐๐๐ บาท
๓. ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าตอบแทนใช้สอยและวัสดุ ประเภทรายจ่ายเพื่อบำรุงรักษาหรือซ่อมแซมทรัพย์สิน ขอโอนลดจำนวน ๑๕,๐๐๐ บาท
ท่านประธานและสมาชิกครับ ตามที่ผมได้ขอถอนญัตติซึ่งทำให้การโอนลดจาก220,000 คงเหลือแค่ 31,000 บาท เท่านั้น ดังนั้น เพื่อให้เป็นไปตามระเบียบวาระกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๕๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ บัญญัติไว้ว่าการโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนตั้งจ่ายรายการใหม่ให้เป็นอำนาจอนุมัติของสภาเทศบาล ประกอบกับ
๑.เพื่อให้เป็นไปตามมาตรฐานศูนย์พัฒนาเด็กเล็กขององค์กรปกครองส่วนท้องถิ่น และมาตรฐานศูนย์เด็กเล็กน่าอยู่ของกรมอนามัย ศูนย์พัฒนาเด็กเล็กบ้านดอนนูดจำเป็นจะต้องติดตั้งบานหน้าต่างบานเลื่อนและติดตั้งมุ้งลวดเพื่อความกระจายแสงสว่าง และความปลอดภัยของเด็กๆ จำนวน ๔ รายการ ดังรายละเอียดดังกล่าวข้างต้น
2.   เนื่องจากเทศบาลได้ก่อสร้างกำแพงสำนักงานแต่ทางด้านซ้ายยังไม่ทำประตูทำให้มีบุคคลภายนอกเข้า-ออก เพื่อป้องอันทรัพย์สินของเทศบาล จึงมีความจำเป็นต้องติดตั้งประตูเหล็กดักดังกล่าวข้างต้น





ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณา

ในโครงการที่ 2 ผมขอถอนญัตติดังนั้นจากการโอนเงินงบประมาณในวงเงิน ๒๒๐,๐๐๐ บาทเปลี่ยนมาเป็น 31,๐๐๐ บาท
ประธานสภาฯ
ท่านสมาชิกสภาเทศบาลทุกท่าน ในกรณีที่ท่านนายกเทศมนตรีได้เสนอขอถอนญัตติ จำนวน 1 หัวข้อ ซึ่งการถอนญัตติดังกล่าวจะต้องได้รับความยินยอมจากที่ประชุมสภาเทศบาล  ดังนั้นก่อนจะมีการอภิปรายจึงขอมติที่ประชุม ท่านสมาชิกสภาเทศบาลท่านใดยินยอมให้ถอนญัตติตามที่ท่านนายกได้ขอถอนญัตติดังกล่าวโปรดยกมือครับ

เลขานุการสภาฯ
กราบเรียนประธานสภาฯ นายกเทศมนตรีฯ สมาชิกสภาทุกท่าน ตามที่ท่านนายกได้เสนอญัตติขออนุมัติโอนเงินงบประมาณรายจ่ายประจำปี 2555 ได้เสนอ 3 โครงการแต่ท่านนายกได้ขอถอนญัตติจำนวน 1 โครงการ ตามระเบียบกระทรวงมหาดไทยว่าด้วยข้อบังคับสภาท้องถิ่นได้บัญญัติไว้ว่าการถอนญัตติเมื่อบรรจุเข้าวาระประชุมแล้วซึ่งจะถอดถอนได้ก็ต่อเมื่อสมาชิกสภาฯได้ยินยอม




ยินยอม

10
เสียง




ไม่ยินยอม
-
ไม่มี




งดออกเสียง
1
เสียงคือประธานสภา
ประธานสภาฯ
ตามที่ท่านนายกได้ขอถอนญัตติขออนุมัติโอนเงินงบประมาณรายจ่ายประจำปี 2555 ที่ประชุมมีมติ





 ยินยอม

10
เสียง




ไม่ยินยอม
-
ไม่มี




งดออกเสียง
1
เสียงคือประธานสภา

ต่อไปเรียนเชิญท่านสมาชิกได้อภิปรายก็ขอเรียนเชิญครับ

ที่ประชุม
ไม่มีการอภิปราย
ประธานสภาฯ
หากไม่มีท่านใดอภิปรายขอมติที่ประชุม ท่านสมาชิกสภาเทศบาลท่านใด เห็นชอบอนุมัติโอนเงินงบประมาณรายจ่ายตามที่ท่านนายกเทศมนตรีได้เสนอโปรดยกมือและขอเชิญเลขานุการสภาฯนำเรียนมติต่อที่ประชุม
เลขานุการสภาฯ
กราบเรียนประธานสภาฯ นายกเทศมนตรีฯ สมาชิกสภาทุกท่าน ตามที่ท่านนายกเทศมนตรีเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2555 จำนวน 2 โครงการที่ประชุมมีมติอนุมัติ




อนุมัติ

10
เสียง




ไม่อนุมัติ
-
ไม่มี




งดออกเสียง
1
เสียงคือประธานสภา
ประธานสภาฯ
ตามที่ท่านนายกเทศมนตรีได้ขออนุมัติโอนเงินงบประมาณรายจ่ายประจำปีงบประมาณ พ.ศ. 2555 ที่ประชุมได้มีมติเห็นชอบอนุมัติ




อนุมัติ

10
เสียง




ไม่อนุมัติ
-
ไม่มี




งดออกเสียง
1
เสียงคือประธานสภา

ญัตติที่ 2 ขออนุมัติใช้จ่ายเงินสะสมประจำปีงบประมาณ พ.ศ.2555เรียนเชิญท่านนายกเทศมนตรีฯ เสนอญัตติต่อที่ประชุม

นายกเทศมนตรีฯ
เรียนประธานสภาฯ สมาชิกสภาฯทุกท่าน ข้าพเจ้า  นายพิทักษ์  พวงมณี ตำแหน่ง นายกเทศมนตรีตำบลหนองพ้อ  ขอเสนอญัตติขออนุมัติใช้จ่ายเงินสะสม ประจำปีงบประมาณ พ.ศ. 2555 เป็นจำนวนเงิน ทั้งสิ้น ๖๘๐,000 บาท  เพื่อเป็นค่าใช้จ่าย  ดังนี้

กองช่าง ด้านบริการชุมชนและสังคม  แผนงานเคหะและชุมชน งานไฟฟ้าถนน  หมวดค่าครุภัณฑ์ที่ดินและสิ่งก่อสร้าง  ประเภทถนน  เพื่อจ่ายเป็นค่าใช้จ่าย ดังนี้
1.  โครงการก่อสร้างถนนดิน สายหนองพ้อ – โคกทรายผ่อง  หมู่ที่ 3  ตั้งไว้ 600,000 บาท  เพื่อจ่ายเป็นค่าจ้างเหมาก่อสร้างถนนดินสาย  หนองพ้อ – โคกทรายผ่อง ขนาดกว้าง 4.00 เมตร ยาว 1,300  เมตร ดินถมหนา 0.20  เมตร ปริมาณดินถมไม่น้อยกว่า 1,350 ลบ.ม.  และถมหินผุชั้นพื้นทางหนาเฉลี่ย 0.10  เมตร ปริมาณหินผุ จำนวน 670 ลบ.ม. พร้อมเกลี่ยแต่งและบดอัดเรียบตลอดสาย พร้อมวางท่อระบายน้ำ คสล. (มอก.ชั้น 3) ขนาด Ø 0.40 X 1.00 เมตร จำนวน 5 จุดๆละ 6 ท่อน  ขนาด Ø  0.60 X  1.00 เมตร  จำนวน 4  จุดๆละ  6  ท่อน และขนาด Ø 0.๑๐ x 1.00  เมตร  จำนวน 2  จุดๆละ 6 ท่อน รายละเอียดตามแบบแปลนเทศบาลตำบลหนองพ้อ
2. โครงการปรับปรุงถนนสายควนบก – ไฟไหม้ หมู่ที่ 1 ตั้งไว้ 80,000  บาท  เพื่อจ่ายเป็นค่าจ้างเหมาปรับปรุงถนนสายควนบก – ไฟไหม้  ขนาดผิวจราจรกว้าง 4.00  เมตร ยาว  300  เมตร  ใช้วัสดุหินผุหนา 0.20  เมตร  รายละเอียดตามแบบแปลนเทศบาลตำบลหนองพ้อ
๓. โครงการถมดินคันคลองท่าแนะ หมู่ที่ ๗ ตั้งไว้ ๑๘๙,๐๐๐ บาท เพื่อจ่ายเป็นค่าจ้างเหมาถมดินยกระดับคันคลองท่าแนะข้างหอประชุมหมู่บ้านหมู่ที่ ๗ ขนาดกว้าง ๓.๐๐ เมตร ยาว ๔๗๘ เมตร ดินถมหนาเฉลี่ย ๐.๘๐ เมตร รายละเอียดตามแบบแปลนเทศบาลตำบลหนองพ้อ

สืบเนื่องจากเทศบาลมิได้ตั้งงบประมาณเพื่อการนี้ไว้  ดังนั้นเพื่อแก้ไขปัญหาความเดือดร้อนของประชาชนโดยเฉพาะเกษตรกรที่มีอาชีพทำนาในพื้นที่หมู่ที่ 3 ที่ไม่มีถนนสำหรับขนส่งผลิตผลทางการเกษตร  ซึ่งต้องจ้างให้บุคคลอื่น   ขนย้ายผลผลิตโดยเฉพาะข้าวในราคากระสอบละ 20 – 30 บาท ทำให้เกษตรกรต้องสูญเสียรายได้จำนวนมาก  รวมทั้งในพื้นที่ดังกล่าวมีเกษตรกรทำนาเป็นจำนวนมาก  ในกรณีถนนสายควนบกไฟไหม้  เป็นถนนที่ประชาชนใช้สัญจรในการรับส่งบุตรหลานไปยังศูนย์พัฒนาเด็กเล็กและประชาชนที่เดินทางไปกรีดยางมีความยากลำบากในการเดินทาง โดยเฉพาะในช่วงฤดูฝน  เนื่องจากถนนสายดังกล่าวเป็นถนนดิน เมื่อโดนน้ำพื้นถนนเป็นดินโคลนจนรถไม่สามารถสัญจรได้  เพื่อแก้ไขปัญหาดังกล่าว เทศบาลจึงมีความจำเป็นต้องแก้ไขปัญหาที่เกิดขึ้น

จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภาฯ
ตรงนี้เป็นเรื่องของเงินสะสม ญัตติว่าด้วยขออนุมัติใช้จ่ายเงินสะสมรายละเอียดต่างๆนายกก็ได้เสนอเป็นที่เรียบร้อยแล้ว ท่านสมาชิกท่านใดจะอภิปรายก็ขอเชิญครับ
นายปรีชา  ชาญเมธี
กราบเรียนประธานสภาฯ นายกเทศมนตรีฯ สมาชิกสภาฯทุกท่าน กระผมนายปรีชา  ชาญเมธี สท.เขต 2 ก็ดูแล้วที่ท่านนายกเสนอญัตติมาสายโคกทรายผ่องที่ตั้งไว้ 600,000 บาท เงินก็เยอะถือว่าเป็นโครงการที่ดี ผมว่าให้ดูกันดีๆผมว่างบประมาณตรงนี้มันเยอะ ฝากให้ประธานดูว่าและเรื่องหินผุว่าเป็นของแท้หรือเปล่าเรื่องหินผุเรื่องของท่อให้ตรงจุด ขอบคุณครับ
นายสุพัฒน์  หนูจีนเส้ง
เรียนประธานสภาฯ สมาชิกสภาฯทุกท่าน กระผมนายสุพัฒน์ หนูจีนเส้ง สท.1 กระผมได้ยินที่ท่านนายกกล่าวเมื่อตะกี้ หมู่ที่ 3ใช้เงิน 600,000 บาท ก็จำเป็นเพื่อดูแลประชาชนที่ไปทำนาทำไร่ซึ่งเดือดร้อนจริงครับคือรับจ้างกระสอบละ 20,30 บาท ความยาวอยู่ในมือท่านสมาชิก กว้าง 4 เมตร ผมเป็นห่วงเรื่องงบประมาณ ความชัดเจนของกองช่าง ตั้งไว้ 600,000 บาท ลงดินลงหินตามแล้วและให้เพื่อนสมาชิกทุกคนได้ตรวจสอบเพื่อให้ประชาชนสัญจรไปมาได้สะดวก ผมยกตัวอย่างหมู่ที่ 6,8 ซึ่งแบบก็นายช่างเขียนไว้ชัดเจนได้แล้วถ้าหินไม่ดีมันก็ไม่ดีผมอยากให้หินมันดีจริงๆ ก็เหมือนที่เพื่อนสมาชิกพูด ถ้าเป็นหินแท้ก็จะดีในแบบมันชัดเจน นายช่างเขียนให้เพื่อนสมาชิกดู ในหมู่ที่ 3 คือต้องจ่ายเงินสะสมคือตอนนี้เงินสะสมยังมีอยู่เท่าไรผมเป็นห่วงโครงการผ่านสภาต้องได้แน่นอน แต่ผมอยากทราบยอดเงินสะสม กรุณาแจ้งให้เพื่อนสมาชิกทราบด้วย
นายพริ้ม  จอนนุ้ย
กราบเรียนประธานสภาฯ นายกเทศมนตรีฯ สมาชิกสภาทุกท่าน กระผมนายพริ้ม  จอนนุ้ย สท.เขต 1กระผมนั่งฟังดูเรื่องญัตติคือพูดให้ชัดเจนว่าถนนอะไรคือโคกทรายผ่อง ผมคิดว่าหลายคนคงจะทราบดีอยู่แล้วว่าหลายปีที่ผ่านมาชาวบ้านได้อุทิศที่ดิน เพื่อให้การสัญจรไปมาของชาวบ้านในการทำนา ซึ่งมันเป็นที่สำคัญมากเป็นถนนสัญจรไปมา ผมคิดว่างบประมาณคงจะไม่เยอะเพราะเป็นถนนบุกเบิกในการจัดสรรงบประมาณในการก่อสร้างถนน ไม่ว่าที่ไหนเราทำความสะดวกให้ชาวบ้านผมก็สบายใจ
เลขานุการสภาฯ
กราบเรียนประธานสภาฯ นายกเทศมนตรีฯ สมาชิกสภาทุกท่าน ท่านดูรายละเอียดของโครงการในท่อระบายน้ำ รายการหนึ่งเป็นท่อระบายน้ำขนาด Ø 1.00 X 1.0เมตร Ø0.60 X 1.00 เมตร ซึ่งเป็นไปตามแบบแปลนซึ่ง...ใน....

นายอุทัย  ศิริรัตน์
กราบเรียนประธานสภาฯ นายกเทศมนตรีฯสมาชิกสภาทุกท่าน ผมนายอุทัย ศิริรัตน์ สท.1 การเสนอญัตติขออนุมัติใช้จ่ายเงินสะสมสายถนนหนองพ้อ ซึ่งเป็นระยะทาง 1,300 เมตร คือถนนบุกเบิกใหม่ยังไม่สมบูรณ์จึงต้องเพิ่มวัสดุจำนวนมาก ผมยินดีและขอบคุณฝ่ายบริหารช่วยดูแลท่านที่ได้ดำเนินการและคนที่ได้รับประโยชน์ครับเกษตรกรและประชาชนที่อาศัยหมู่บ้านใกล้เคียง ซึ่งงบประมาณที่ตั้งไว้ก็เหมาะสมแล้วและวัสดุที่ถูกต้องตามแบบแปลนขอบคุณครับ
เลขานุการสภาฯ
กราบเรียนประธานสภาฯ นายกเทศมนตรีฯ สมาชิกสภาทุกท่าน สำหรับยอดเงินสะสมมีทั้งหมด 8,000,000 บาท มีงบประมาณของสท.อนุมัติในคราวประชุมสภาครั้งที่ผ่านมาทางเราจะดำเนินการให้หมดทุกโครงการ และกรณีที่ว่ารายละเอียดของพนักงานและเงินเดือนค่าตอบแทนของฝ่ายบริหารและสมาชิกทุกเดือนเมื่อรายได้มาถึงเราก็ปรับมาเป็นค่าใช้จ่าย เราจะทำอะไรในงบประมาณแต่รายได้จะเข้ามาในเดือนสิงหาคมใครที่เสนอโครงการอะไรเข้ามาจะดำเนินการให้ในปีนี้อย่างแน่นอนและก็รายจ่ายอีกอย่างหนึ่งก็ต้องใช้เงินสะสมปีนี้ จำนวน 800,000 บาท จะต้องนำเงินมาจ่ายในโครงการที่ปรับเงินเดือน จำนวน 15000 บาทของพนักงาน เพราะทางเทศบาลไม่ได้ตั้งงบประมาณในส่วนของตรงนั้นงบประมาณนี้ไว้รวมทั้งค่าตอบแทนฝ่ายบริหารเลขานุการและสมาชิกสภาทุกท่าน เพราะเราตั้งงบประมาณไว้ในเดือนสิงหาคมแต่โครงการเพิ่งเข้ามาในเดือนกันยายน เราจึงจำเป็นต้องเอางบประมาณในส่วนตรงนี้มาจ่ายในส่วนที่ไม่ได้ตั้งไว้ งบประมาณจริงๆประมาณ 3 ล้านกว่าบาท ต้องกันไว้ถ้าท่านสมาชิกเสนอโครงการก็สามารถดำเนินการได้เลย ขอบคุณครับ 
ประธานสภาฯ
ขอบคุณท่านเลขานุการฯ ผมขอมติท่านสมาชิกสภาท่านใดเห็นชอบอนุมัติให้ใช้จ่ายเงินสะสมประจำปีงบประมาณ 2555 โปรดยกมือ ขอเชิญเลขานุการฯชี้แจงผลการขอมติ

เลขานุการสภาฯ
กราบเรียนประธานสภาฯ นายกเทศมนตรีฯ สมาชิกสภาทุกท่าน ตามที่ท่านนายกได้เสนอขออนุมัติใช้จ่ายเงินสะสมประจำปีงบประมาณ 2555 ที่ประชุมสภาเทศบาลตำบลหนองพ้อมีมติ

1
เสียงคือประธานสภา
ประธานสภาฯ
มติเห็นชอบอนุมัติใช้จ่ายเงินสะสมประจำปีงบประมาณ 2555

เสียงคือประธานสภา

ญัตติที่ 3 คือญัตติขออนุมัติแก้ไขเปลี่ยนแปลงคำชี้แจงงบประมาณราชจ่ายประจำปี พ.ศ. 2555 ซึ่งมีอยู่ 3 โครงการด้วยกันส่วนรายละเอียดต่างๆเรียนเชิญท่านนายกเสนอญัตติครับ
นายกเทศมนตรีฯ
กราบเรียนประธานสภาฯ สมาชิกสภาทุกท่าน นายพิทักษ์  พวงมณี ตำแหน่ง นายกเทศมนตรีตำบลหนองพ้อ  ขอเสนอญัตติขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ  พ.ศ. 2555  เพื่อให้การบริหารงานของเทศบาลเกิดประโยชน์สูงสุดแก่ประชาชน  รวมทั้งเพื่อให้การบริหารงานมีความถูกต้องครบถ้วนตามสภาพข้อเท็จจริง จึงมีความจำเป็นต้องแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ. 2555 ดังนี้
1. กองช่าง ด้านการเศรษฐกิจ  แผนงานอุตสาหกรรมและการโยธา  งานก่อสร้างโครงสร้างพื้นฐาน  หมวดค่าครุภัณฑ์ที่ดินและสิ่งก่อสร้าง  โครงการก่อสร้างถนนลูกรังสายบ้านในล้อม – นาสว่าง หมู่ที่ 8 ตั้งไว้  445,000  บาท ขอแก้ไข ดังนี้




ข้อความเดิม

โครงการก่อสร้างถนนลูกรังสายบ้านในล้อม – นาสว่าง หมู่ที่ 8 ตั้งไว้   445,000  บาท  เพื่อจ่ายเป็นค่าก่อสร้างถนนดินลูกรัง โดยเกรดปรับแต่งผิวจราจรเดิมให้ได้ขนาด และใช้ผิวดินจราจรขนาดกว้างเฉลี่ย  5.00   เมตร  ยาว  550   เมตร  ปริมาตรดินลูกรังไม่น้อยกว่า 1,075   ลบ.ม. หนาเฉลี่ย  0.20   เมตร  และปริมาตรหินคลุก จำนวน 360  ลบ.ม. หนา 0.10  เมตร พร้อมเกลี่ยเรียบตลอดสาย  และวางท่อระบายน้ำ คสล. (มอก.ชั้น 3 ) ขนาด  Ø  0.40 x 1.00  เมตร  จำนวน  14   ท่อน,วางท่อระบายน้ำ คสล. (มอก.ชั้น 3 ) ขนาด  Ø  0.60 x 1.00  เมตร  จำนวน  6  ท่อน และวางท่อระบายน้ำ คสล. (มอก.ชั้น 3 ) ขนาด  Ø  1.00 x 1.00  เมตร  จำนวน   21   ท่อน และบ่อพัก จำนวน  1 จุด  ขนาด 1.00 x1.00  เมตร  พร้อมติดตั้งป้ายประชาสัมพันธ์โครงการ จำนวน   1 ป้าย  รายละเอียดตามรูปแบบของเทศบาลตำบลหนองพ้อ  ตั้งจ่ายจากเงินอุดหนุนทั่วไป ปรากฏในแผนงานอุตสาหกรรมและการโยธา (งานก่อสร้างโครงสร้างพื้นฐาน)




ข้อความใหม่
- โครงการปรับปรุงยกระดับถนนสายบ้านในล้อม – นาสว่าง หมู่ที่ 7  ตั้งไว้   445,000  บาท   เพื่อจ่ายเป็นค่าปรับปรุงยกระดับถนน โดยปรับเกลี่ยแต่งพื้นทางเดิมและใช้ดินถมชั้นรองพื้นทางขนาดกว้าง  5.00   เมตร  ยาว  550   เมตร หนาเฉลี่ย  0.20   เมตร รวมปริมาณดินถมไม่น้อยกว่า 1,075   ลบ.ม. และปริมาตร    หินคลุกชั้นพื้นทาง หนา  0.10  เมตร  ปริมาณหินคลุกไม่น้อยกว่า   360  ลบ.ม. พร้อมเกลี่ยแต่งและบดอัดเรียบ  และวางท่อระบายน้ำ คสล. (มอก.ชั้น 3 ) ขนาด  Ø  0.60 x 1.00  เมตร  จำนวน  14   ท่อน,วางท่อระบายน้ำ คสล. (มอก.ชั้น 3 ) ขนาด  Ø 0.80 x 1.00  เมตร  จำนวน   21  ท่อน และวางท่อระบายน้ำ คสล. (มอก.ชั้น 3 ) ขนาด  Ø  1.00 x 1.00  เมตร  จำนวน   7 ท่อน และบ่อพัก จำนวน  1 จุด  ขนาด 1.00 x1.00  เมตร  พร้อมติดตั้งป้ายประชาสัมพันธ์โครงการ  จำนวน   1 ป้าย  รายละเอียดตามรูปแบบของเทศบาลตำบล หนองพ้อ  ตั้งจ่ายจากเงินอุดหนุนทั่วไป ปรากฏในแผนงานอุตสาหกรรมและการโยธา (งานก่อสร้างโครงสร้างพื้นฐาน)
2. กองช่าง ด้านบริการชุมชนและสังคม  แผนงานเคหะและชุมชน  งานไฟฟ้าถนน  หมวด           ค่าครุภัณฑ์ที่ดินและสิ่งก่อสร้าง  โครงการก่อสร้างถนน คสล.สายโคกยาง  หมู่ที่ 4  ตั้งไว้  840,000  บาท ขอแก้ไข ดังนี้
ข้อความเดิม
โครงการก่อสร้างถนน คสล. สายโคกยาง หมู่ที่ 4 ตั้งไว้ 840,000 บาท  เพื่อจ่ายเป็นค่าจ้างเหมาก่อสร้างถนน คสล. สายโคกยาง หมู่ที่ 4  ขนาดกว้าง   3.00   เมตร   ยาว  525   เมตร  หนา  0.15   เมตร  พร้อมวางท่อระบายน้ำ คสล. จำนวน  3  จุด คือ 1.ท่อระบายน้ำ Ø 0.40 x 1.00  เมตร  จำนวน   5   ท่อน       2. ท่อระบายน้ำ Ø 0.60 x 1.00  เมตร  จำนวน   5   ท่อน  3. ท่อระบายน้ำ Ø 0.80 x 1.00  เมตร  จำนวน       8   ท่อน   ตั้งจ่ายจากเงินจ่ายขาดเงินสะสม  ปรากฏในแผนงานเคหะและชุมชน  งานไฟฟ้าถนน




ข้อความใหม่


โครงการก่อสร้างถนน คสล. สายโคกยาง หมู่ที่ 4 ตั้งไว้ 840,000 บาท  เพื่อจ่ายเป็นค่าจ้างเหมาก่อสร้างถนน คสล. สายโคกยาง หมู่ที่ 4  ขนาดกว้าง   3.00  เมตร  ยาว  550   เมตร  หนา  0.15  เมตร พร้อมวางท่อระบายน้ำ คสล. จำนวน  2  จุด คือ 1.ท่อระบายน้ำ คสล.(ชนิดมอก.ชั้น 3 ขนาด Ø 0.40 x 1.00  เมตร  จำนวน   5   ท่อน   2. ท่อระบายน้ำ คสล.(ชนิด มอก.ชั้น 3 ) ขนาด Ø 0.60 x 1.00  เมตร  จำนวน  5   ท่อน  ตั้งจ่ายจากเงินจ่ายขาดเงินสะสม  ปรากฏในแผนงาน เคหะและชุมชน  งานไฟฟ้าถนน
3. กองช่าง ด้านการเศรษฐกิจ  แผนงานอุตสาหกรรมและการโยธา  งานก่อสร้างโครงสร้างพื้นฐาน       หมวด ค่าครุภัณฑ์ที่ดินและสิ่งก่อสร้าง  โครงการก่อสร้างสะพานเหล็กพื้นไม้ หมู่ที่ 6 ตั้งไว้  225,000  บาท ขอแก้ไข ดังนี้




ข้อความเดิม
โครงการก่อสร้างสะพานเหล็กพื้นไม้ หมู่ที่ 6 ตั้งไว้   225,000  บาท  เพื่อเป็นค่าจ้างก่อสร้างสะพานเหล็กพื้นไม้  ขนาดกว้าง  2  เมตร  ยาว 18   เมตร  พร้อมติดตั้งประชาสัมพันธ์โครงการ  จำนวน  1  ป้าย  รายละเอียดตามแบบแปลนของเทศบาลตำบลหนองพ้อ  ตั้งจ่ายจากเงินอุดหนุนทั่วไป  ปรากฏในแผนงานอุตสาหกรรมและการโยธา (งานก่อสร้างโครงสร้างพื้นฐาน)





ข้อความใหม่
๑.โครงการก่อสร้างสะพานทางเดินเท้า คสล. หมู่ที่ 6 ตั้งไว้   225,000  บาท  เพื่อเป็นค่าจ้างก่อสร้างสะพานทางเดินเท้า คสล . ขนาดกว้าง  2.10   เมตร  ยาว 18   เมตร  พร้อมติดตั้งประชาสัมพันธ์โครงการ  จำนวน  1  ป้าย  รายละเอียดตามแบบแปลนของเทศบาลตำบลหนองพ้อ  ตั้งจ่ายจากเงินอุดหนุนทั่วไป ปรากฏในแผนงานอุตสาหกรรมและการโยธา (งานก่อสร้างโครงสร้างพื้นฐาน)

ดังนั้น เพื่อให้การดำเนินโครงการต่างๆของเทศบาล เกิดประโยชน์สูงสุดแก่ประชาชนในพื้นที่ จึงมีความจำเป็นต้องเสนอญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายในครั้งนี้ โดยมีเหตุผล  ดังนี้
๒.โครงการก่อสร้างถนนลูกรังบ้านในล้อม  ซึ่งเป็นโครงการที่ตั้งอยู่ในพื้นที่หมู่ที่ 7  และจากการ
สำรวจเพื่อยืนยันโครงการของกองช่าง  พบว่ารายละเอียดบางประการมีความคลาดเคลื่อนจากสภาพข้อเท็จจริงในพื้นที่  จึงมีความจำเป็นต้องแก้ไขรายละเอียดให้ถูกต้องตามความเป็นจริง  เพื่อให้การดำเนินงานเกิดประโยชน์สูงสุดแก่ราชการและประชาชน
1. โครงการก่อสร้างถนน  คสล.  สายโคกยางหมู่ที่  4  ซึ่งโครงการดังกล่าวได้กำหนดจุดวางท่อ
ระบายน้ำไว้จำนวน  3  จุด แต่เนื่องจากทางหมู่บ้านได้รับการจัดสรรงบประมาณเป็นค่าก่อสร้างท่อเหลี่ยม ในจุด     ที่เทศบาลกำหนดวางท่อระบายน้ำไว้  เทศบาลจึงตัดวงเงินค่าวางท่อระบายน้ำดังกล่าวเพื่อนำไปเพิ่มเป็นถนนให้มีความยาวมากกว่าเดิม   และต้องแก้ไขเปลี่ยนแปลงคำชี้แจงงบประมาณรายจ่ายในครั้งนี้
๓.โครงการก่อสร้างสะพานเหล็กพื้นไม้  หมู่ที่ 6  ซึ่งตามเทศบัญญัติงบประมาณรายจ่ายประจำปี
งบประมาณ  พ.ศ. 2555 ได้กำหนดก่อสร้างสะพานเหล็กพื้นไม้ไว้และต่อมากองช่างได้ตรวจพบแบบแปลนการก่อสร้างสะพาน คสล.ซึ่งเป็นแบบมาตรฐานของกรมการปกครอง  กระทรวงมหาดไทย  ที่มีขนาดใกล้เคียงกับแบบเดิมของเทศบาลรวมทั้งราคาค่าก่อสร้างก็มิได้มีความแตกต่างกัน ดังนั้นเพื่อให้ประชาชนได้รับประโยชน์สูงสุดและมีความมั่นคงแข็งแรงมากกว่า  จึงมีความจำเป็นต้องแก้ไขรายการดังกล่าวนี้



จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภาฯ
ญัตติที่ 3 เป็นญัตติแก้ไขเปลี่ยนแปลงคำชี้แจงซึ่งมีอยู่ด้วยกัน 3 โครงการ คือ


1.โครงการก่อสร้างถนนลูกรังสายบ้านในล้อม – นาสว่าง หมู่ที่ 7 

2.โครงการก่อสร้างถนน  คสล.  สายโคกยางหมู่ที่  4  

3.โครงการก่อสร้างสะพานเหล็กพื้นไม้  หมู่ที่ 6  รายละเอียดต่างๆก็อยู่ครบในมือท่าน ขอเรียนเชิญท่านสมาชิกอภิปรายขอเชิญครับ
นายสุพัฒน์  หนูจีนเส้ง
กราบเรียนประธานสภาฯ สมาชิกสภาทุกท่าน กระผมนายสุพัฒน์  หนูจีนเส้ง สท.เขต 1 ท่านประธานครับ โครงการหมู่ที่ 6 จากสะพานไม้เป็นสะพานพื้นปูนงบประมาณ 225,000 บาท ความจริงด้านล่างเป็นปูนต้องใช้เสาเข็มหลักการและเห็นเหตุตรงนั้นงบประมาณน้อย ผมยกตัวอย่างของหมู่ที่ 4 ประกาศแล้วประกาศอีก สาเหตุคือตั้งงบประมาณไว้น้อย ฝากไปยังท่านประธานที่เคารพแบบแปลนของเทศบาลก็ยังไม่มีผมอยากให้แนบมาด้วย
นายปรีชา  ชาญเมธี
เรียนประธานสภาฯ นายกเทศมนตรีฯ สมาชิกสภาฯทุกท่าน กระผมนายปรีชา  ชาญเมธี สท.เขต 2 ผมเห็นด้วยกับเพื่อนสมาชิก มันเป็นปูน 2 เมตร 10 นะครับ ผมหนักใจคือผมอยากให้แนบแบบแปลนมาด้วยครับ
นายนิยม  แก้วชูแสง
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายนิยม  แก้วชูแสง สท.เขต 1 ผมเห็นด้วยกับเพื่อนสมาชิก คืออยากให้ประมาณการนั้นเยอะมากกว่านี้และแนบแบบแปลนมาด้วย ขอบคุณท่านประธานฯ
ประธานสภาฯ
กระผมเชิญนายช่างผู้ออกแบบชี้แจงรายละเอียดสะพาน

นายช่าง
การออกแบบก่อสร้างสะพานปูนที่ได้ขอแก้ไขเป็นแบบมาตรฐานที่เพิ่งจะหาพบในแบบแปลนและเห็นแล้วว่ามีความคงทนมากกว่าสะพานเหล็กพื้นไม้รวมทั้งยังได้สะพานที่มีความกว้างมากกว่าเดิม จึงเป็นเรื่องที่ดีกว่าอย่างแน่นอน

นายวีรวัฒน์  คงพรม
เรียนประธานสภาฯ นายกเทศมนตรีฯ สมาชิกสภาทุกท่านฯ ผมนายวีรวัฒน์  คงพรม สท.เขต 2 ท่านประธานครับผมขอพักเบรกก่อนครับ
นายกเทศมนตรีฯ
เรียนประธานสภาฯ สมาชิกสภาฯทุกท่าน เราก็ได้ดูกันถี่ถ้วนแล้วท่านสมาชิกสามารถดูได้ที่กองช่างเรื่องราคาที่ท่านเป็นห่วง ผมดูแล้วเปลี่ยนจากสะพานโครงเหล็กพื้นไม้มาเป็นสะพานคอนกรีตผมว่ามันก็ดูดีแล้ว ขอบคุณที่เป็นห่วงครับ
ประธานสภาฯ
หากท่านสมาชิกท่านใดจะอภิปรายเพิ่มเติมอีกหรือไม่ หากไม่มีผมขอมติที่ประชุมท่านสมาชิกสภาท่านใดเห็นชอบอนุมัติให้แก้ไขเปลี่ยนแปลงคำชี่แจงงบประมาณรายจ่ายประจำปี 2555 โปรดยกมือครับ และขอเชิญเลขานำเรียนมติที่ประชุม

เลขานุการสภาฯ
กราบเรียนท่านประธานสภาฯ นายกเทศมนตรีฯ สมาชิกสภาทุกท่าน มติเห็นชอบอนุมัติแก้ไขเปลี่ยนแปลงคำชี่แจงงบประมาณรายจ่ายประจำปี 2555 ที่ประชุมมีมติ




เห็นชอบ
10
เสียง




ไม่เห็นชอบ
-
ไม่มี




งดออกเสียง
1
เสียงคือประธานสภา
ประธานสภาฯ
มติเห็นชอบอนุมัติแก้ไขเปลี่ยนแปลงคำชี่แจงงบประมาณรายจ่ายประจำปี 2555 




เห็นชอบ
10
เสียง




ไม่เห็นชอบ
-
ไม่มี




งดออกเสียง
1
เสียงคือประธานสภา

เรื่องอื่นๆ

สำหรับวันนี้ท่านสมาชิกสภาท่านใด มีเรื่องจะนำเสนอต่อที่ประชุมก็ขอเชิญครับ

นายปรีชา  ชาญเมธี
เรียนประธานสภาฯ นายกเทศมนตรีฯ สมาชิกสภาฯทุกท่าน กระผมนายปรีชา  ชาญเมธี สท.เขต 2 ผมอยากทราบญัตติที่ตกไป ฝากท่านประธานช่วยติดตามด้วยคือผมขอฝากเรื่องแบบแปลนกรุณาแนบแบบแปลนมาด้วย ขอบคุณครับ
ประธานสภาฯ
ท่านสมาชิกสภาท่านใดมีเรื่องอื่นๆอีกหรือไม่ หากไม่มีกระผมขอปิดการประชุมสภาเทศบาลตำบลหนองพ้อ สมัยสามัญ สมัยที่ 2 ครั้งที่ 1 ณ บัดนี้

ปิดประชุม  11.00 น.
ลงชื่อ
              เลขานุการสภาฯ
       ลงชื่อ
                                      ประธานสภาฯ

                (นายสมหมาย  ทองขาว



         (นายสุชาติ  เทพโนรา) 

(ลงชื่อ)



ประธานกรรมการตรวจรายงานการประชุม

   

  (นายสมพงศ์   ศรีเงิน)

(ลงชื่อ)



กรรมการตรวจรายงานการประชุม


  (นายนิยม  แก้วชูแสง)

(ลงชื่อ)



กรรมการตรวจรายงานการประชุม


(นายสุพัฒน์  หนูจีนเส้ง)

